Gunsai Touge

A **Gunsai Touge** egy extrém erdei autóversenypálya Japánban. 2020-tól itt rendezték volna meg a Formula San Andreas Gunsai nagydíjat, azonban a szezon egy évvel való eltolásának következtében a pálya már nem vállalta a megrendezést.
A pálya elképeztően extrém kialakításának köszönhetően a szurkolók által egyértelműen 2020 legextrémebb versenypályájának lett megszavazva, ami nagyban köszönhető szűk hegyoldali kialakításának, valamint kis bukótereinek, ahol igazán könnyű hibázni.

## Kör a pályán

    A pálya célegyenese eleve egy kanyaron fekszik, és enyhe emelkedése is van egy darabig, mivel a boxutca és a célegyenes a hegy tetején helyezkedik el. Az első két kanyar két jobbos, ügyelni kell az erős lassulásra a célegyenes után, mert különben könnyen a pálya szélén végezhetjük. A második kanyar után van egy rövid egyenes, azután érkezik a 3-4-5. kombináció, az Upper Chicane, magyarul Felső sikán. Ezen a kanyarkombináción gyorsan végig lehet csusszanni, viszont ügyelni kell arra, hogy a kerekek szinte a falakat érintik. A kanyar egy jobb-bal-jobb kombináció, ebből az első bevétele jobb-bal fékezéssel, az utolsó jobbos már teljes kigyorsítással történik. A sikán után a 6-os kanyar jön, egy nagyon hosszú gáz nélküli jobbos, innen is kapta nevét: Long-kanyar. Köznyelvben néha Szarvas-kanyarként is emlegetik, ennek forrásai nem tisztázottak. A Long után jön az első bonyolultabb része a pályának: Az Esses. A név szó szerinti fordításban "S-ek", ami utal a kanyar S alakú kialakítására is. A kanyar először egy bal gáz nélküli bevétellel kezdődik, utána fokozatosan lassítunk bele a kanyar irányváltó közepére, ügyelve arra, hogy ne zuhanjunk ki a pályáról, mivel itt csak szalagkorlát van. A pálya csúcspontját a legmerészebbek is mindössze 70 km/h-val képesek bevenni, ám onnantól a jobbos rész már a gázpedál nyomkodásával telik. A kanyar végén egy lejtős 100 m-es egyenes van, ami után a névtelen balos 9-es kanyar következik, utána pedig rögtön jön a Sör kanyar, egy jobbos hajtű, ahol a bal szirten szintén vigyázni kell, mivel egy szakadékot hidal át a kanyar. A kigyorsításnál jön egy enyhe balos, a Club kanyar, utána pedig a sokak által kedvelt alsó egyenes. Ez az egyenes egy kanyarokkal megtűzdelt dimbes dombos egyenes, ahol csak a legmerészebbek képesek teljes gázzal végigmenni. Az egyenes végén a féktáv kezdetét egy zöld jelzőbólya jelzi balról, ugyanis az egyenes lassan elkezd jobbra kanyarodni, majd egy híd alatt átérve az Alsó sikánban találjuk magunkat.

    Ez egy gyorsabb féle sikán, egy bal-jobb kanyar, ami a pálya legalacsonyabb pontján helyezkedik el. A kanyarból kigyorsítva egy rövid egyenes jön egy másik hídig, amit azonban kettészakít a 17-es kanyar, aminek hivatalos neve ugyan nincs, sokan "Pagoda"-ként, vagy "Szivárvány"-ként emlegetik. A 17-es egy erős balos, ahol ugyan nem kell sokat kanyarodni, a pálya irányváltása mind balra, mind lefelé egy igazi kihívássá teszi az átsuhanást. Az egyenes végén jön a Híd kanyar, ami egy gyors bal-jobb kombináció, a két kanyar között a pályán átívelő második híddal. A Híd szekció után következik a pálya legszűkebb része, amit Vár szekció néven emlegetnek. A Híd jobbkanyarja után jön egy rövid, gáz nélküli jobbos, ahol aki nem kanyarodik időben, annak a verseny véget ért.

     A rövid jobbos után jön a Vár1 és a Vár2 kanyar, először egy teligázas emelkedő balos, majd egy gáz nélküli hegytetős jobbos. A pálya szélessége itt mindössze 3 méter, és az előzés szinte lehetetlen itt. A pálya ezen része után jön egy fellélegzős rész, a 24-es teligázas balkanyar, aminek a Ping nevet adták, utána pedig jön a Kígyó. Egy 90 fokos bal kanyarral kezdődik, utána pedig szinte a végtelenségig kell jobbra húzni a kormányt, és közben irgalmatlan emelkedésbe kezd a pálya. Az izzasztó Kígyó után jön egy könnyebb balos, egy nyújtott kanyar, hasonló, mint az Esses jobbkanyarja. A kanyar hivatalos neve a "Noname" lett, utalva, hogy ezt mindenki úgy hívta, hogy nincs neve. A kanyar után egy 100 m-es egyenes következik, ami után a Hajtű jön, Egy 180°-os jobbkanyar, ami után végre tövig nyomhatjuk a gázpedált. A Hajtű után jön egy jobbos, a "Bor" kanyar, ami egy egyszerű gáz nélküli rövid 60 fokos. Ezután jön egy nagyon hosszú nyújtott jobbkanyar, ami egyben a hátsó egyenes is. Nagyon fontos, hogy aki teljes gázzal akar nekivágni ennek a résznek, az lerepül a pályáról. Az egyenes végén át lehet látni a célegyenesre is balról, azonban utána a pálya egy enyhe fékezés után jobbra kanyarodik, és jön az utolsó része a pályának, a Hátsó Szekció. Az enyhe jobbos után egy nagyon hosszú nyújtott balkanyar következik, ami egyben visszafordít a célegyenesre is. A kanyarnak két csúcspontja van, köztük pedig teligázzal lehet kanyarodni. A pálya utolsó kanyara egyben a célegyenes íve, egy enyhe jobbos a hegytetőn.